钦定古今图书集成/明伦汇编/官常典/第052卷 > 谷
## 钦定古今图书集成/明伦汇编/官常典/第052卷 > 谷

周同姓有谷国。

按《路史》：“谷，姬国也。”

桓王十五年夏，谷伯绥朝于鲁。

按《春秋》“桓公七年。”按《左传》“七年春，谷伯邓侯来朝。”
名贱之也。

〈注〉谷国在南乡筑阳县北。僻陋小国，贱之，礼不足，故书名。以春来夏，乃行朝礼，故书“夏。”

按《公羊传》“何以名？失地之君也。其称侯朝何？贵者无
后，待之以初也。”